ᱚᱛᱩᱞ ᱥᱮᱱ

ᱚᱛᱩᱞ ᱥᱮᱱ (ᱤᱸᱨᱟᱹᱡᱤᱺ Atul Senᱺ ᱡᱟᱱᱟᱢᱺ ᱕ ᱟᱜᱚᱥᱴ, ᱑᱙᱓᱒) ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱵᱮᱝᱜᱚᱞᱤ ᱯᱷᱩᱨᱜᱟᱹᱞ ᱟᱫᱚᱲᱤᱭᱟᱹ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱵᱟᱦᱱᱟ ᱧᱩᱛᱩᱢ ᱞᱮᱠᱟᱛᱮ ᱥᱟᱢᱵᱷᱩ ᱟᱨ ᱠᱩᱴᱴᱤ ᱞᱟᱲᱪᱟᱨᱮᱫ ᱠᱟᱱ ᱛᱟᱦᱮᱱᱟ᱾
ᱮᱛᱚᱦᱚᱵ ᱡᱤᱭᱤᱱ
ᱩᱱᱤ ᱫᱚ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱭᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱭᱟᱜ ᱥᱮᱱᱟᱦᱟᱴᱤ ᱟᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱟᱥᱣᱤᱱᱤ ᱠᱩᱢᱟᱨ ᱥᱮᱱ ᱛᱟᱦᱮᱸᱠᱟᱱᱟ᱾ ᱯᱟᱹᱴᱷᱩᱣᱟᱹ ᱛᱟᱦᱮᱱ ᱚᱠᱛᱮ ᱨᱮᱜᱮ ᱩᱱᱤ ᱫᱚ ᱨᱮᱵᱷᱩᱞᱳᱥᱚᱱᱟᱨᱤ ᱯᱟᱨᱴ ᱨᱮᱱ ᱨᱟᱹᱥᱤᱭᱟᱹᱭ ᱦᱩᱭ ᱞᱮᱱᱟ᱾ ᱯᱟᱹᱴᱷᱩᱣᱟᱹ ᱛᱟᱦᱮᱸᱠᱟᱱ ᱚᱠᱛᱮ ᱨᱮᱜᱮ ᱩᱱᱤ ᱫᱚ ᱟᱛᱩ ᱨᱮᱱ ᱜᱟᱹᱠᱷᱩᱲᱤᱭᱟᱹ ᱦᱩᱞᱜᱟᱹᱨᱤᱭᱟᱹ ᱨᱚᱥᱤᱠᱞᱟᱞᱟ ᱫᱟᱥ, ᱚᱱᱩᱡᱟᱪᱚᱨᱚᱱ ᱥᱮᱱ, ᱨᱟᱛᱤᱠᱟᱱᱛᱚ ᱫᱚᱛᱛᱚ ᱟᱨ ᱠᱤᱨᱟᱱ ᱪᱚᱱᱫᱽᱨᱚ ᱢᱩᱠᱷᱟᱨᱡᱤ ᱛᱟᱠᱚᱣᱟᱜ ᱥᱟᱶ ᱢᱮᱥᱟ ᱠᱟᱛᱮ ᱦᱩᱞ ᱨᱮᱭᱟᱜ ᱢᱟᱱᱛᱟᱨ ᱫᱚᱭ ᱪᱮᱫ ᱞᱮᱫ-ᱟ᱾

ᱦᱩᱞᱜᱟᱹᱨᱤᱭᱟᱹ ᱠᱟᱹᱭᱛᱩᱠ
ᱩᱱᱤ ᱫᱚ ᱡᱟᱫᱚᱵᱽᱯᱩᱨ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱨᱮ ᱯᱟᱲᱦᱟᱣᱚᱜ ᱚᱠᱛᱮ ᱡᱩᱜᱟᱱᱛᱚᱨ ᱯᱟᱨᱴᱤ ᱨᱮᱱ ᱠᱟᱹᱡᱽᱣᱟᱹ ᱨᱟᱹᱥᱤᱭᱟᱹᱭ ᱛᱟᱦᱮᱸᱠᱟᱱᱟ᱾ ᱯᱷᱩᱨᱜᱟᱹᱞ ᱟᱱᱫᱚᱲ ᱚᱠᱛᱮ ᱥᱴᱮᱴᱢᱮᱱᱴ ᱯᱟᱛᱷᱟᱢ ᱫᱚ ᱦᱩᱞᱜᱟᱹᱨᱤᱭᱟᱹ ᱠᱚ ᱵᱤᱨᱩᱫᱽ ᱨᱮ ᱱᱚᱝᱠᱟᱭ ᱯᱚᱨᱪᱟᱨᱮᱫ ᱠᱟᱱ ᱛᱟᱦᱮᱱᱟ, ᱩᱱᱤ ᱡᱟᱝᱜᱮ ᱫᱟᱨᱟᱢᱮ ᱞᱟᱹᱜᱤᱫ ᱦᱩᱞᱜᱟᱹᱨᱤᱨᱟᱹ ᱠᱚᱫᱚ ᱜᱚᱡᱮ ᱨᱮᱭᱟᱜ ᱠᱚ ᱜᱚᱴᱟ ᱞᱮᱫᱟ ᱟᱨ ᱱᱚᱣᱟ ᱨᱮᱭᱟᱜ ᱫᱟᱭᱤᱠ ᱵᱷᱟᱨ ᱫᱚ ᱡᱟᱫᱚᱵᱽᱯᱩᱨ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱨᱮᱱ ᱯᱟᱹᱴᱷᱩᱣᱟᱹ ᱚᱛᱩᱞ ᱥᱮᱱ ᱨᱮ ᱯᱟᱲᱟᱣ ᱮᱱᱟ᱾  ᱮᱥᱠᱟᱨ ᱛᱮᱜᱮ ᱣᱟᱴᱥᱚᱱ ᱥᱟᱵᱮᱵᱽ ᱜᱚᱡᱮ ᱪᱟᱞᱟᱣ ᱞᱮᱱᱟ ᱢᱮᱱᱠᱷᱟᱱ ᱵᱟᱭ ᱫᱟᱲᱮᱭᱟᱫᱟ᱾ ᱥᱟᱵ ᱧᱟᱢᱚᱜ ᱚᱠᱛᱮ ᱨᱮ ᱩᱱᱤ ᱫᱚ ᱯᱚᱴᱟᱥᱤᱭᱟᱢ ᱥᱟᱭᱟᱱᱟᱭᱤᱰ ᱡᱚᱢ ᱠᱟᱛᱮ ᱟᱡᱟᱜ ᱡᱤᱣᱤ ᱟᱞᱟᱭ ᱠᱮᱫᱟ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱮᱰᱤᱛ ᱮ ᱛᱷᱚᱱ
ᱛᱷᱚᱠ:ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ